text: Gratis tysk-undervisning
  31 august 2012 kl. 08.27
  Det tyske mindretal tilbyder nu gratis tyskkurser til danskere.
  Tilbuddet gælder forældre, der har børn i de tyske skoler og børnehaver.
  - Det skyldes, at vi har en del familier, hvoraf den ene ægtefælle kommer fra det tyske mindretal, og den anden har ren dansk baggrund, siger Uwe Jessen, der er generalsekretær i Bund Deutscher Nord­schleswiger, til Flensborg Avis.
  - Vi vil prøve at tilrettelægge kurserne, så de passer bedst muligt ind i børnefamiliernes travle hverdag. Enten som aftenkurser, weekendkurser eller ugekurser, siger Uwe Jessen.
  